5.‘भारत-रत्न’ से अलंकृत डॉक्टर बी. सी. रॉय एक बहुत ही उत्कृष्ट और सफल डॉक्टर होने के साथ-साथ एक सक्रिय स्वतन्त्रता सेनानी भी थे। कहा जाता है कि डॉक्टरी पेशे के प्रति अपनी निष्ठा के कारण उन्होने पश्चिम बंगाल का मुख्यमंत्री बनने का प्रस्ताव अस्वीकार कर दिया था। ऐसे उल्लेख पाये जाते हैं कि महात्मा गांधी के कहने पर उन्होने अपनी स्वीकृति दी और चौदह वर्षों तक वे मुख्यमंत्री के रूप में कार्य करते रहे। देश-विभाजन के बाद के उस बहुत कठिन दौर में मुख्यमंत्री की जिम्मेदारियाँ बखूबी निभाते हुए भी वे निरंतर मरीजों की नि:शुल्क सेवा करते रहे। कहा जाता है कि अपने जीवन के अंतिम दिन भी उन्होने मरीजों को देखा था। उनके जीवन में, एक डॉक्टर की सेवा भावना का आदर्श देखने को मिलता है। इसीलिए ‘डॉक्टर बी. सी. रॉय अवार्ड’ हमारे देश में डाक्टरों के लिए सबसे प्रतिष्ठित सम्मान है।